Rezultatele anunțate de specialiștii astrologi și numerologi sunt negreșit intrigante, explicând predispozițiile fiecărei luni față de factorii de noroc cu care ne-au înzestra astrele la naștere.
Cele mai norocoase zodii în funcție de luna în care s-au născut
Răspunsul la această întrebare nu este atât de simplu pe cât pare. Există mai mulți factori, perspective și metode care influențează acest răspuns. Totuși, luna mai întrunește opiniile mai multor specialiști, reunite în diverse studii. Luna mai vine cu mai multe șanse de succes general și reușită în viață.
Așadar, din punct de vedere astrologic, persoanele născute în luna mai, zodia Taur și zodia Gemeni, sunt născute sub semnul prosperității și norocului. La rândul lor, numerologii asociază numărul 5 – corespunzând celei de-a cincea luni a anului – cu schimbările pozitive și cu versatilitatea.
Potrivit unui studiu recent, cei născuți în luna mai au cel mai mic risc de îmbolnăvire. Mai mult, persoanele născute în mai sunt cel mai puțin predispuse la confruntarea cu dificultăți financiare.
Taurii și Gemenii atrag norocul ca un magnet
Așadar, Taurii și Gemenii sunt de departe norocoșii zodiacului. Taurul, deja cunoscut pentru rezistența sa, atrage norocul ca un magnet prin tenacitatea și efortul său. De altfel, 2024 este anul care le oferă Taurilor o șansă în plus, căci îi predispune la succes.
La rândul lor Gemenii, admirați pentru puterea lor de adaptare, pot întoarce în favoarea lor orice situație. O pot transforma în oportunitate, creându-și singuri norocul.
Alte luni aflate sub semnul norocului
Nu te lăsa descurajată dacă nu te-ai născut în luna mai, căci fiecare zodie are potențialul ei de a profita de șansa oferită de divinitate.
Ianuarie
Persoanele născute în luna ianuarie au la rândul lor o doză însemnată de șansă. Tind să fie mai ambițioase și mai dornice de succes. Secretul vine din ambiția și determinarea lor. Zodiile Capricorn și Vărsător își creează singure norocul grație muncii lor, precum și perseverenței.
Iunie
Cei născuți în luna iunie corespund zodiilor Gemeni sau Rac în zodiac. Cum s-a menționat anterior, Gemenii surprind prin capacitatea lor de adaptare, ceea ce poate fi echivalent cu norocul când vine vorba de valorificarea șanselor. Pe de altă parte, se spune că Racii pot atrage norocul de partea lor grație naturii lor intuitive.
Octombrie
Cei născuți în luna octombrie, fie că sunt Balanță sau Scorpion, se pot considera la rândul lor norocoși. Balanțele se asociază de regulă cu echilibrul și armonia, ceea ce poate avea rezultate pozitive. Scorpionii sunt cunoscuți pentru farmecul lor magnetic, un atu major, care poate atrage norocul de partea lor.
Norocul e o predispoziție astrală care trebuie cultivată
Ca regulă generală, chiar dacă unele luni de naștere predispun la reușite și susținere cosmică mai mult decât altele, specialiștii nuanțează contextul. Așadar, norocul este o noțiune subiectivă caracterizată de multiple influențe, culturale și personale.
Astrologii subliniază că deși luna nașterii are o anumită pondere când vine vorba de norocul din viața fiecăruia, aceasta este doar o piesă dintr-un puzzle. Șansa trebuie cultivată cu ajutorul direct al calităților specifice fiecărei zodii în parte, dar și al valorificării ocaziilor din viața fiecăruia.
De exemplu, dacă te-ai născut în ianuarie, dai dovadă de o ambiție și determinare remarcabile, care ajută destul de mult norocul. Cei născuți în octombrie pot înclina balanța în favoarea lor grație farmecului personal, atrăgând astfel rezultate pozitive. În final mai trebuie spus că în anul 2024, există câteva zodii pe care astrele le predispun la noroc.